**หน้าที่และความรับผิดชอบของตำแหน่งวิศวกร (วิศวกรรมโยธา)**

|  |  |  |
| --- | --- | --- |
| **ปฏิบัติการ** | **ชำนาญการ** | **ชำนาญการพิเศษ** |
| หน้าที่ความรับผิดชอบตามมาตรฐานกำหนดตำแหน่ง ในฐานะผู้ปฏิบัติงานระดับต้นที่ต้องใช้ความรู้ความสามารถทางวิชาการในการทำงานด้านวิศวกรรมโยธาภายใต้การกำกับ แนะนำ ตรวจสอบ และปฏิบัติงานตามที่ได้รับมอบหมาย | ปฏิบัติงานในฐานะผู้ปฏิบัติงานที่มีประสบการณ์  โดยใช้ความรู้ ความสามารถ ความชำนาญในงาน ทักษะและประสบการณ์สูงในงานด้านวิศวกรรมโยธาปฏิบัติงานที่ต้องทำการศึกษา ค้นคว้า ทดลอง วิเคราะห์ สังเคราะห์ หรือวิจัยเพื่อการปฏิบัติงานหรือพัฒนางาน หรือแก้ไขปัญหาในงานที่มีความยุ่งยากและซับซ้อนเพื่อตอบสนองนโยบายหรือภารกิจของส่วนงาน และปฏิบัติงานอื่นตามที่ได้รับมอบหมาย | ปฏิบัติงานในฐานะผู้ปฏิบัติงานที่มีประสบการณ์ โดยใช้ความรู้ ความสามารถ ความชำนาญในงาน ทักษะ และประสบการณ์สูงมากในงานด้านวิศวกรรมโยธาปฏิบัติงานที่ต้องทำการศึกษา ค้นคว้า ทดลอง วิเคราะห์ สังเคราะห์ หรือวิจัย เพื่อการปฏิบัติงานหรือพัฒนางาน หรือแก้ไขปัญหาในงานที่มีความยุ่งยากและซับซ้อนเป็นที่ยอมรับ เพื่อตอบสนองนโยบาย ยุทธศาสตร์ หรือภารกิจของส่วนงานหรือมหาวิทยาลัย และปฏิบัติงานอื่นตามที่ได้รับมอบหมาย |
| **1. ด้านการปฏิบัติงาน**  ปฏิบัติงานด้านวิศวกรรมโยธา ที่ต้องใช้ความรู้ ความเข้าใจ ทักษะขั้นพื้นฐาน ได้แก่   * 1. ปฏิบัติงานด้านการออกแบบ (Design), การเขียนแบบรูปรายการ (Drawing) การประมาณราคา (Cost Estimate) การควบคุมงาน (Control) และการตรวจสอบงาน (Inspection) ของโครงการก่อสร้างและงานปรับปรุงที่เกี่ยวข้องกับงานด้านวิศวกรรมโยธาในระดับเบื้องต้นได้ ได้แก่   งานออกแบบและคำนวณงานระบบโครงสร้างตามขอบเขตวิศวกรรมควบคุม, งานเขียนแบบรูปรายการทางวิศวกรรม, งานประมาณราคา,  งานควบคุมการก่อสร้าง และงานพิจารณาตรวจสอบการก่อสร้างของงานอาคาร, งานถนน, งานสะพาน, งานชลประทาน และงานสาธารณูปโภคต่างๆ ที่เกี่ยวข้องกับงานด้านวิศวกรรมโยธา โดยใช้เครื่องมือพื้นฐานในการปฏิบัติงาน เช่น การใช้โปรแกรมคอมพิวเตอร์ในงานด้านออกแบบ, คำนวณทางวิศวกรรม และเขียนแบบรูปรายการ ตามที่หน่วยงานกำหนด  เพื่อประกอบการถอดแบบรูปรายการและจัดทำราคากลาง รวมถึงการประยุกต์ใช้ซอฟต์แวร์ (Software) เพื่อออกแบบพัฒนาระบบสารสนเทศที่เกี่ยวข้องในด้านวิศวกรรม เช่น ระบบเอกสารรายงานความก้าวหน้าการทำงานก่อสร้างของผู้ควบคุมงานตามแบบมาตรฐานและรายละเอียดที่ระบุในสัญญา ภายใต้หลักเกณฑ์ ข้อกำหนด และข้อบังคับของระเบียบพัสดุฯ   * 1. ด้านการจัดการความมั่นคงปลอดภัยของงานด้านวิศวกรรมโยธาโดยต้องตระหนักรู้ และ สามารถดำเนินการตามแผนงาน ภายใต้การกำกับ แนะนำ ตรวจสอบ ตามที่ได้รับมอบหมาย เพื่อรองรับพันธกิจ และตอบสนองต่อเป้าหมายของหน่วยงาน หรือส่วนงาน   2. ปฏิบัติงานภายใต้กฎหมาย ข้อบังคับ และแนวทางปฏิบัติต่าง ๆ ที่เกี่ยวข้อง มาใช้ในการปฏิบัติงานตามภารกิจงานได้อย่างถูกต้อง ตามหลักวิชาการด้านวิศวกรรมโยธา | **1. ด้านการปฏิบัติการ**  1.1 ปฏิบัติงานด้านวิศวกรรมโยธาที่ยุ่งยากและซับซ้อนเพื่อให้การดำเนินงานเป็นไปอย่างถูกต้องตามกฎหมาย ข้อบังคับ และแนวทางปฏิบัติต่าง ๆ ที่เกี่ยวข้อง สามารถบรรลุตามวัตถุประสงค์ของหน่วยงานได้อย่างถูกต้อง ตรงเวลา มีประสิทธิภาพ/ประสิทธิผล  1.2 บันทึก รวบรวม ศึกษา ค้นคว้า ทดลองวิเคราะห์ สังเคราะห์ หรือวิจัย ด้านวิศวกรรมโยธาตามหลักทฤษฎีหรือองค์ความรู้ที่เกี่ยวข้อง รวมถึงการจัดทำเอกสารวิชาการ คู่มือเกี่ยวกับงานในความรับผิดชอบ การเผยแพร่ผลงาน หรือการพัฒนาให้มีประสิทธิภาพยิ่งขึ้น  1.3 ดำเนินการพัฒนางานด้านวิศวกรรมโยธาโดยใช้เทคโนโลยีที่เหมาะสม เพื่อนำไปประยุกต์ใช้ในการพัฒนาปรับปรุงกระบวนการปฏิบัติงานด้านวิศวกรรมโยธา  1.4 จัดทำข้อมูล วิเคราะห์ และออกแบบระบบสารสนเทศที่เกี่ยวข้องในด้านวิศวกรรมโยธาเพื่อรองรับพันธกิจ และตอบสนองต่อเป้าหมายของหน่วยงาน หรือส่วนงาน | **1. ด้านการปฏิบัติการ**  1.1 ปฏิบัติงานด้านวิศวกรรมโยธาที่ยุ่งยากและซับซ้อนมาก เพื่อส่งมอบงานให้แก่ผู้รับบริการได้อย่างมีประสิทธิผล และนำเสนอทางเลือกเพื่อเป็นแนวทางประกอบการตัดสินใจให้แก่ผู้บริหารของส่วนงานหรือมหาวิทยาลัย  1.2 ศึกษา ค้นคว้า วิเคราะห์ สังเคราะห์ วิจัย หรือคิดค้นนวัตกรรม การจัดการความรู้ (KM) ที่เกี่ยวกับงานในความรับผิดชอบ และเผยแพร่ผลงานทางด้านวิศวกรรมโยธาที่ยุ่งยากซับซ้อน เป็นที่ยอมรับเพื่อก่อให้เกิดการพัฒนางานวิชาการ เทคนิค วิธีการ กำหนดแนวทาง พัฒนาระบบและมาตรฐานของงานให้มีคุณภาพและประสิทธิภาพยิ่งขึ้น  1.3 ติดตาม เร่งรัด ให้คำปรึกษา แนะนำตัดสินใจแก้ปัญหาการดำเนินงานแผนงาน/โครงการ กิจกรรมหรือการดำเนินงานต่างๆ ด้านวิศวกรรมโยธาของส่วนงานหรือมหาวิทยาลัย เพื่อให้สามารถปรับปรุง แก้ไขการทำงานได้ทันท่วงที และเป็นไปตามแนวทางที่กำหนดไว้  1.4 ร่วมบริหารจัดการความเสี่ยง วิเคราะห์ปัจจัยความเสี่ยงด้านวิศวกรรมโยธาของส่วนงานหรือมหาวิทยาลัย เพื่อป้องกัน และลดโอกาสที่จะเกิดความเสียหายในการปฏิบัติงานตามแผนยุทธศาสตร์ |
| **2. ด้านการวางแผน**  วางแผนการปฏิบัติงานที่ได้รับมอบหมาย เพื่อให้สามารถดำเนินการปฏิบัติงานตามแนวทางของหน่วยงานหรือแผนงาน หรือโครงการของส่วนงาน  ตามกรอบระยะเวลาเป้าหมาย และผลสัมฤทธิ์ที่หน่วยงานกำหนด | **2. ด้านการวางแผน**  2.1 ศึกษา สำรวจ วิเคราะห์ สรุปรายงานความต้องการ เพื่อประกอบการวางแผนด้านวิศวกรรมโยธาของหน่วยงาน  2.2 ร่วมกำหนดนโยบาย วางแผน บริหารงาน/โครงการ ติดตามและควบคุม และประเมินผลการดำเนินการงานด้านวิศวกรรมโยธาที่ได้รับมอบหมาย ให้บรรลุตามเป้าหมายและผลสัมฤทธิ์ที่หน่วยงานกำหนด  2.3 ออกแบบกระบวนการทำงาน เพื่อให้เป็นไปตามแผนการปฏิบัติงานด้านวิศวกรรมโยธาของหน่วยงาน หรือมีส่วนร่วมในการพัฒนางานให้มีประสิทธิภาพ บรรลุตามเป้าหมาย  2.4 วางแนวทางการแก้ไขปัญหาอย่างเป็นระบบรวมทั้งมีส่วนร่วมในการวางแผนสำรองเพื่อรองรับสถานการณ์ที่ไม่เป็นไปตามคาดการณ์ อันเกิดจากการปฏิบัติงานที่มีความซับซ้อน โดยใช้องค์ความรู้ด้วยความชำนาญการในการปฏิบัติงานด้านวิศวกรรมโยธา | **2. ด้านการวางแผน**  2.1 ร่วมกำหนดยุทธศาสตร์ด้านวิศวกรรมโยธา ทั้งในระยะสั้น ระยะกลาง และระยะยาว เพื่อการพัฒนางานตามวิสัยทัศน์ของส่วนงาน หรือมหาวิทยาลัย  2.2 ร่วมวางแผนกลยุทธ์ด้านวิศวกรรมโยธา ให้สอดคล้องกับนโยบายและยุทธศาสตร์ของส่วนงานหรือมหาวิทยาลัย  2.3 ร่วมวางแผนการปฏิบัติงาน โดยการบูรณาการแผนงาน โครงการและกิจกรรมต่างๆ เพื่อให้การดำเนินงานเป็นไปตามเป้าหมายและผลสัมฤทธิ์ของส่วนงานตามที่กำหนดไว้  2.4 ร่วมวางแผนบริหารความเสี่ยงด้านวิศวกรรมโยธาของส่วนงานหรือมหาวิทยาลัยเพื่อป้องกันและ ลดโอกาสที่จะเกิดความเสียหายในการปฏิบัติงานด้านวิศวกรรมโยธา  2.5 ร่วมวางแผนการบริหารการพัฒนางานด้านวิศวกรรมโยธาเพื่อตอบสนองนโยบายของมหาวิทยาลัย  2.6 ร่วมวางแผนสำรองแบบบูรณาการเพื่อรองรับสถานการณ์ที่ไม่เป็นไปตามคาดการณ์ ที่เกิดจากการปฏิบัติงานที่มีความซับซ้อนมากรวมถึงกำหนดแนวทางการแก้ไขปัญหาและการตรวจสอบอย่างเป็นระบบ |
| **3. ด้านการประสานงาน**  3.1 ประสานการทำงานร่วมกันระหว่างทีมงาน หรือหน่วยงานทั้งภายใน และภายนอกหน่วยงาน เพื่อให้เกิดความร่วมมือ และผลสัมฤทธิ์ตามที่กำหนดไว้  3.2 ชี้แจงและให้รายละเอียดเกี่ยวกับข้อมูลเบื้องต้น แก่สมาชิกในทีม หรือบุคคล หรือหน่วยงานที่เกี่ยวข้อง เพื่อสร้างการรับรู้ หรือความเข้าใจ ในการดำเนินงาน | **3. ด้านการประสานงาน**  3.1 ประสานและส่งเสริมความสัมพันธ์อันดี เพื่อสนับสนุนการทำงานร่วมกันระหว่างทีมงานผู้ปฏิบัติงานด้านวิศวกรรมโยธาหรือหน่วยงานทั้งภายในและภายนอกหรือผู้รับบริการ เพื่อให้เกิดความร่วมมือและผลสัมฤทธิ์ตามที่กำหนด โดยยึดหลักการมีส่วนร่วม  3.2 มีบทบาทในการให้ความเห็น คำแนะนำ  แก่ผู้ปฏิบัติงานด้านวิศวกรรมโยธาหรือหน่วยงานอื่น และรับฟังความคิดเห็น รวมถึงการให้ข้อมูลย้อนกลับ เพื่อให้เกิดความร่วมมือและผลสัมฤทธิ์ตามที่ส่วนงานกำหนดไว้  3.3 ชี้แจง ให้รายละเอียดเกี่ยวกับข้อมูลเกี่ยวกับการพัฒนางานด้านวิศวกรรมโยธาแก่ผู้ปฏิบัติงานที่เกี่ยวข้องและผู้รับบริการเพื่อสร้างความเข้าใจในการประสานความร่วมมือในการดำเนินงานตามที่ได้รับมอบหมาย | **3. ด้านการประสานงาน**  3.1 ประสานงานและบูรณาการ การปฏิบัติงานด้านการพัฒนางานด้านวิศวกรรมโยธากับส่วนงานต่าง ๆ รวมถึงประสานการทำงานร่วมกันระหว่างผู้ปฏิบัติงานหรือหน่วยงานทั้งภายใน หรือภายนอกส่วนงาน เพื่อให้เกิดความร่วมมือ และผลสัมฤทธิ์ตามที่กำหนดโดยยึดหลักการมีส่วนร่วม  3.2 สร้างทีมงาน และบริหารจัดการทีมงาน  โดยอาศัยการเจรจา ทำความเข้าใจกับบุคลากรจากหลายภาคส่วน เพื่อให้เกิดความร่วมมือ และการแก้ปัญหา ได้อย่างเป็นระบบเกิดประสิทธิภาพสูงสุดและบรรลุผลสัมฤทธิ์ของงานตามที่กำหนดไว้  3.3 ชี้แจงและให้รายละเอียดข้อมูลเชิงลึกรวมถึงข้อเท็จจริงในระดับส่วนงานหรือระดับมหาวิทยาลัย หรือหน่วยงานที่เกี่ยวข้อง ทั้งภายในและภายนอกส่วนงานเพื่อสร้างความเข้าใจและความร่วมมือในการดำเนินงานให้บรรลุตามเป้าหมายของส่วนงานหรือมหาวิทยาลัย |
| **4. ด้านการบริการ**  ให้คำปรึกษา แนะนำเบื้องต้นเผยแพร่ ถ่ายทอดความรู้ทางด้านวิศวกรรมโยธา รวมทั้งตอบปัญหาและชี้แจงเรื่องต่าง ๆ เกี่ยวกับงานในหน้าที่ เพื่อให้ผู้รับบริการได้ทราบข้อมูลและความรู้ต่าง ๆ ที่เป็นประโยชน์ สอดคล้องและสนับสนุนภารกิจของหน่วยงาน | **4. ด้านการบริการ**  4.1 ให้บริการวิชาการ ให้คำปรึกษา แนะนำ ตอบปัญหา หรือชี้แจง เผยแพร่ถ่ายทอดความรู้เกี่ยวกับงานด้านวิศวกรรมโยธาที่มีความยุ่งยากและซับซ้อนให้มีความรู้และเข้าใจอย่างถูกต้อง ให้สอดคล้องกับความต้องการของผู้รับบริการ ให้ทันต่อสถานการณ์ และสามารถดำเนินงานได้อย่างมีประสิทธิภาพ  4.2 ให้บริการในการแก้ไขปัญหาที่เกิดขึ้นระหว่างการปฏิบัติงานด้านวิศวกรรมโยธาแก่ผู้ปฏิบัติงานทั้งภายใน และภายนอกหน่วยงาน ตลอดจนผู้รับบริการโดยใช้องค์ความรู้ด้วยความชำนาญการในการปฏิบัติงานได้อย่างถูกต้อง และมีประสิทธิภาพ | **4. ด้านการบริการ**  4.1 ให้คำปรึกษา แนะนำ ชี้แจง และตอบปัญหาที่มีความยุ่งยากและซับซ้อนมากโดยใช้วิธีการที่ง่ายต่อการเข้าใจในการถ่ายทอดประสบการณ์ ความรู้ เทคนิค และวิธีการด้านวิศวกรรมโยธาในรูปแบบต่าง ๆ สำหรับใช้เป็นแนวทางในการปฏิบัติงานเพื่อเป็นประโยชน์ต่อบุคลากรทั้งภายใน หรือภายนอกหน่วยงาน ตลอดจนผู้รับบริการ  4.2 ใช้เทคโนโลยีที่เหมาะสมในการปฏิบัติงานและการให้บริการ เพื่อให้เกิดประสิทธิภาพ บรรลุตามวัตถุประสงค์ของส่วนงาน และได้รับความพึงพอใจจากผู้รับบริการ  4.3 ให้บริการข้อมูลในระดับที่สามารถนำไปใช้เพื่อการตัดสินใจแก่ผู้บริหารของส่วนงาน หรือมหาวิทยาลัย เพื่อให้ผู้บริหารสามารถตัดสินใจได้อย่างถูกต้อง แม่นยำ  4.4 พัฒนาองค์ความรู้ด้านวิศวกรรมโยธาและเผยแพร่ความรู้ความเข้าใจเกี่ยวกับหลักการและวิธีการของงานในด้านวิศวกรรมโยธาเพื่อให้สามารถปฏิบัติงานได้อย่างถูกต้อง มีประสิทธิภาพ และเป็นประโยชน์ต่อส่วนงานและมหาวิทยาลัย |

**3. วิเคราะห์เปรียบเทียบคุณภาพ และความยุ่งยากและความซับซ้อนของงานที่เปลี่ยนแปลงไป**

|  |  |  |
| --- | --- | --- |
| **ปฏิบัติการ** | **ชำนาญการ** | **ชำนาญการพิเศษ** |
| **1. คุณภาพของงาน**  ปฏิบัติหน้าที่โดยใช้ความรู้ ความสามารถในการดำเนินงานที่ได้รับมอบหมายในตำแหน่งวิศวกร ระดับปฏิบัติการ เพื่อให้งานมีความถูกต้อง เรียบร้อยและเสร็จทันเวลาที่กำหนดไว้ภายใต้กฎหมาย ข้อบังคับ และแนวทางปฏิบัติต่าง ๆ ที่เกี่ยวข้องดังนี้  1.1 ปฏิบัติงานด้านวิศวกรรมโยธาโดยใช้องค์ความรู้พื้นฐานที่เกี่ยวข้อง รวมถึงการแก้ไขปัญหาเฉพาะหน้า เพื่ออำนวยงานในความรับผิดชอบให้ดำเนินงานไปได้อย่างราบรื่น และสอดคล้องกับความต้องการของหน่วยงาน  1.2 พัฒนางานด้านวิศวกรรมโยธาและที่เกี่ยวข้องโดยนำเครื่องมือหรือเทคโนโลยีมาประยุกต์ใช้อย่างเหมาะสมช่วยให้ประมวลผลได้อย่างถูกต้อง แม่นยำ  มีประสิทธิภาพ และมีความมั่นคงปลอดภัย | **1. คุณภาพของงาน**  1.1 ปฏิบัติงานด้านวิศวกรรมโยธาที่ยุ่งยากซับซ้อน สอดคล้องตามกฎหมาย ข้อบังคับ และแนวทางปฏิบัติต่าง ๆ ที่เกี่ยวข้อง ได้อย่างมีประสิทธิภาพ/ประสิทธิผล สำเร็จตามมาตรฐาน/ตัวชี้วัด/เป้าหมาย  1.2 มีการนำนวัตกรรมหรืองานวิจัย การพัฒนาวิธีการปฏิบัติงานด้านวิศวกรรมโยธาตามหลักทฤษฎี หรือประยุกต์ใช้องค์ความรู้ที่เกี่ยวข้องเพื่อสนับสนุนการปฏิบัติงานของส่วนงาน ให้สามารถตอบสนองต่อการเปลี่ยนแปลงที่รวดเร็วได้อย่างมีประสิทธิภาพ  1.3 มุ่งผลสัมฤทธิ์ของงานโดยนำความรู้ทักษะและประสบการณ์มาประยุกต์ใช้กับการปฏิบัติงานในการวางแผนออกแบบกระบวนการทำงานให้ความถูกต้องรวดเร็วมีประสิทธิภาพเป็นไปตามกรอบระยะเวลาวางแนวทางการแก้ไขปัญหาอย่างเป็นระบบโดยนำเครื่องมือหรือเทคโนโลยีมาประยุกต์ใช้อย่างเหมาะสมเพื่อให้บรรลุเป้าหมายและผลสัมฤทธิ์ที่ส่วนงานกำหนด  1.4 ประสานการทำงานร่วมกันระหว่างทีมงานหรือหน่วยงานทั้งภายใน และภายนอกส่วนงาน สร้างสัมพันธ์ที่ดีซึ่งกันและกัน โดยยึดหลักการมีส่วนร่วม ให้ความเห็น และรับฟังความคิดเห็น เพื่อให้เกิดทีมงานที่เข้มแข็ง มีความร่วมมือและได้ผลสัมฤทธิ์ตามที่กำหนดไว้  1.5 สามารถตอบปัญหาชี้แจงเรื่องต่าง ๆ รวมถึงช่วยแก้ไขปัญหาที่เกิดขึ้นระหว่างการปฏิบัติงานโดยสามารถถ่ายทอดความรู้ที่ง่ายต่อการเข้าใจ ให้สอดคล้องกับความต้องการ และเป็นประโยชน์แก่ผู้รับบริการ | **1. คุณภาพของงาน**  1.1 ปฏิบัติงานด้านวิศวกรรมโยธาที่ยุ่งยากและซับซ้อนมาก สอดคล้องตามกฎหมาย ข้อบังคับ และแนวทางปฏิบัติต่าง ๆ ที่เกี่ยวข้อง เพื่อสนับสนุนการขับเคลื่อนนโยบาย และการดำเนินงานตามแผนยุทธศาสตร์ของส่วนงานหรือมหาวิทยาลัยให้สำเร็จ และเกิดผลสัมฤทธิ์ตามที่กำหนด  1.2 ใช้ความรู้ ทักษะ และประสบการณ์ระดับสูงในการบูรณาการ/จัดการความรู้/คิดค้นนวัตกรรมเกี่ยวกับงานในความรับผิดชอบ เพื่อก่อให้เกิดการพัฒนางานด้านวิศวกรรมโยธาและนำไปสู่แนวปฏิบัติที่ดี  1.3 ร่วมกำหนดนโยบาย วางแผน ออกแบบกระบวนการทำงาน มีการบริหารจัดการความเสี่ยง โดยวางแผนการแก้ไขปัญหาอย่างเป็นระบบ รวมทั้งมีแผนสำรองฉุกเฉิน โดยคำนึงถึงผลกระทบที่อาจจะเกิดขึ้น และสามารถควบคุมความเสียหายจากเหตุการณ์ละเมิดความมั่นคงปลอดภัยสารสนเทศให้อยู่ในระดับที่ส่วนงานยอมรับได้  1.4 ประสานงานกับส่วนงานต่าง ๆ รวมถึงประสานการทำงานร่วมกันระหว่างทีมงานหรือหน่วยงานทั้งภายใน และภายนอกมหาวิทยาลัย สร้างสัมพันธ์ที่ดีซึ่งกันและกัน โดยยึดหลักการมีส่วนร่วม ให้ความเห็น และรับฟังความคิดเห็น ช่วยเหลือกันเพื่อให้งานบรรลุตามวัตถุประสงค์ เกิดทีมงานที่เข้มแข็ง มีความร่วมมือและได้ผลสัมฤทธิ์ตามที่กำหนดไว้  1.5 สามารถให้คำปรึกษา แนะนำอย่างถูกต้อง แม่นยำ และชี้แจงให้บริการวิชาการ ตอบปัญหาที่มีความยุ่งยากและซับซ้อนมาก โดยใช้วิธีการที่ง่ายต่อการเข้าใจ เพื่อเป็นประโยชน์ต่อ ผู้รับบริการ และสามารถนำเสนอทางเลือกเพื่อเป็นแนวทางประกอบการตัดสินใจให้แก่ผู้บริหารได้อย่างถูกต้อง แม่นยำ |
| **2. ความยุ่งยากและความซับซ้อนของงาน**  การปฏิบัติงานด้านวิศวกรรมโยธาที่ต้องใช้ความรู้ ความสามารถ ทักษะขั้นพื้นฐาน ในการปฏิบัติงาน ติดต่อประสานงาน รวบรวม ศึกษา วิเคราะห์ออกแบบข้อมูล หรือปัญหา ตอบปัญหาชี้แจงเรื่องต่าง ๆ เบื้องต้นเช่นการออกแบบ, การคำนวณ การเขียนแบบ และการประมาณราคางานด้านวิศวกรรมโยธาให้ถูกต้องได้ตามกฎหมาย ข้อบังคับ ภายใต้หลักเกณฑ์มาตรฐานวิชาชีพวิศวกรรมควบคุม และแนวทางปฏิบัติต่างๆที่เกี่ยวข้องทางด้านวิศวกรรมโยธา และการนำเทคโนโลยีมาช่วยตรวจสอบ ช่วยแก้ไขปัญหา และปรับปรุงแนวทางการปฏิบัติงานให้เหมาะสม ภายใต้การกำกับ แนะนำ ตรวจสอบ ตามที่ได้รับมอบหมาย และมีความถูกต้อง รวดเร็ว มีประสิทธิภาพ เป็นไปตามกฎหมาย ข้อบังคับ และแนวทางปฏิบัติต่าง ๆ ที่กำหนดไว้ | **2. ความยุ่งยากและความซับซ้อนของงาน**  2.1 การปฏิบัติงานด้านวิศวกรรมโยธาที่มีความยุ่งยากซับซ้อนในกระบวนการทำงานหลากหลายขั้นตอนตั้งแต่เริ่มจนสิ้นสุดกระบวนการ ต้องใช้ความรู้ ความเข้าใจทักษะและประสบการณ์ที่สั่งสมมาประยุกต์ใช้กับการปฏิบัติงานในการวางแผนออกแบบจัดการระบบงาน และกระบวนการทำงาน ทั้งการบันทึก รวบรวม ศึกษา ค้นคว้า ทดลอง วิเคราะห์ สังเคราะห์ สถิติ สรุปผล หรือวิจัย ให้เป็นไปตามหลักทฤษฎี หรือองค์ความรู้ที่เกี่ยวข้องกับการพัฒนางานด้านวิศวกรรมโยธาและบริหารจัดการของหน่วยงาน ให้มีความถูกต้อง รวดเร็วโดยสามารถลดขั้นตอน ลดระยะเวลา และทรัพยากร รวมถึงการนำเทคโนโลยีที่ทันสมัยมาใช้ เพื่อช่วยแก้ไขปัญหา และปรับปรุงแนวทางการปฏิบัติงานให้เหมาะสม เพื่อให้การดำเนินงานเป็นไปอย่างถูกต้องตามกฎหมาย ข้อบังคับ และแนวทางปฏิบัติต่าง ๆ ที่เกี่ยวข้อง และตอบสนองต่อเป้าหมายของหน่วยงาน หรือส่วนงาน  2.2 ร่วมกำหนดนโยบาย วางแผน หรือบริหารงาน/โครงการ ด้านวิศวกรรมโยธาของหน่วยงาน โดยศึกษา สำรวจ วิเคราะห์ สรุปรายงานความต้องการเพื่อออกแบบกระบวนการ ควบคุม ติดตามประเมินผลให้เป็นไปตามตัวชี้วัดและเป้าหมายของหน่วยงาน หรือส่วนงานรวมถึงร่วมหาแนวทางการแก้ไขปัญหาที่เกิดจากการปฏิบัติงานอย่างเป็นระบบรวมถึงมีบทบาทในการแสดงความคิดเห็นและให้ข้อมูล เพื่อใช้ประกอบการตัดสินใจแก่ผู้บริหาร  2.3 ติดต่อประสานงานและส่งเสริมความสัมพันธ์อันดีในทีม รวมทั้งให้ความเห็น คำแนะนำ ชี้แจง ให้รายละเอียดเกี่ยวกับข้อมูลด้านวิศวกรรมโยธากับหน่วยงานทั้งภายในและภายนอก โดยใช้ประสบการณ์ร่วมกับทักษะการเข้าใจแรงจูงใจของบุคคลในการโน้มน้าวเพื่อให้สามารถปฏิบัติงานให้สำเร็จและบรรลุผลสัมฤทธิ์ตามที่กำหนดไว้  2.4 ใช้ความรู้ ความสามารถ ความละเอียดรอบคอบ ปฏิภาณไหวพริบ ประสบการณ์ในการให้คำปรึกษาหรือสามารถนำเสนอทางเลือกแก่เพื่อนร่วมงานหรือผู้รับบริการ รวมทั้งให้แนะนำ หรือตอบปัญหาแก่ผู้รับบริการในรูปแบบของการเผยแพร่ หรือถ่ายทอดความรู้ที่ง่ายต่อการเข้าใจและสอดคล้องกับความต้องการได้อย่างถูกต้อง ทันต่อสถานการณ์ และมีประสิทธิภาพ | **2.ความยุ่งยากและความซับซ้อนของงาน**  2.1 การปฏิบัติงานด้านวิศวกรรมโยธาในระดับที่มีความยุ่งยากซับซ้อนมากต้องใช้ข้อมูลที่หลากหลายและความเข้าใจกระบวนการทำงานอย่างลึกซึ้งทุกขั้นตอนในการวิเคราะห์สังเคราะห์การจัดการองค์ความรู้สามารถมองภาพองค์รวมอย่างรอบด้านสามารถประเมินความเชื่อมโยงสถานการณ์คาดการณ์รวมถึงการบูรณาการในการปฏิบัติงานหรือแก้ไขปัญหาเพื่อส่งมอบงานให้แก่ผู้รับบริการได้อย่างมีประสิทธิผลและเป็นไปตามตัวชี้วัดและเป้าหมายของหน่วยงาน  2.2 สืบค้น รวบรวมข้อมูลที่สำคัญ หรือนำเสนอเทคโนโลยีสารสนเทศที่เหมาะสมเพื่อร่วมกำหนดทิศทาง เป้าหมาย นโยบาย และยุทธศาสตร์ที่มีผลกระทบสูงต่อส่วนงานหรือมหาวิทยาลัย เพื่อเป็นข้อมูลประกอบการนำเสนอทางเลือกในการตัดสินใจให้แก่ผู้บริหารของส่วนงาน หรือมหาวิทยาลัย  2.3 ร่วมวางระบบงานด้านวิศวกรรมโยธา โดยวิเคราะห์ความเชื่อมโยง ผลกระทบเชิงลึกในทุกมิติ และการจัดการความเสี่ยง เพื่อช่วยแก้ไขปัญหา หรือปรับปรุงแนวทางการปฏิบัติงานให้มีประสิทธิภาพ เป็นที่ยอมรับและลดโอกาสที่จะเกิดความเสียหาย ทำให้เกิดการพัฒนาอย่างต่อเนื่อง สอดคล้องตามแผนยุทธศาสตร์โดยใช้เกณฑ์คุณภาพตามที่มหาวิทยาลัยกำหนด  2.4 ติดต่อประสานงานกับหลายภาคส่วน  โดยคำนึงถึงความหลากหลายทางวัฒนธรรมองค์กร เพื่อให้เกิดความร่วมมือและผลสัมฤทธิ์ทั้งภายในและภายนอกส่วนงานหรือมหาวิทยาลัย  2.5 สร้างและพัฒนาทีม บริหารจัดการสมาชิกในทีมภายใต้ภารกิจที่รับผิดชอบ รวมถึงบริหารจัดการทีมที่มีความหลากหลายตามภารกิจ เพื่อให้เกิดความร่วมมือ สามารถแสดงศักยภาพสูงสุด และเกิดผลสัมฤทธิ์ของงานตามที่กำหนดไว้ |
| **3. การกำกับตรวจสอบ**  ได้รับการกำกับ ตรวจสอบ ความถูกต้องความก้าวหน้าของงานในหน้าที่ความรับผิดชอบ ให้เป็นไปตามกฎหมาย/ระเบียบ/ข้อบังคับ/ประกาศที่เกี่ยวข้อง  ตามกรอบระยะเวลา | **3. การกำกับตรวจสอบ**  ได้รับการกำกับตรวจสอบ ความถูกต้องความก้าวหน้าให้เป็นไปตามกฎ/ระเบียบ/ข้อบังคับ/ประกาศที่เกี่ยวข้อง ตามกรอบระยะเวลา และรายงานผลการปฏิบัติงานเป็นระยะ | **3. การกำกับตรวจสอบ**  ได้รับการกำกับกระบวนการปฏิบัติงานตามเกณฑ์คุณภาพ แผนยุทธศาสตร์ แผนปฏิบัติการ และตัวชี้วัดที่มีความสำคัญหรือมีผลกระทบสูง รวมถึงติดตามผลสัมฤทธิ์ของงานให้เป็นไปตามแผนงานส่วนงานหรือมหาวิทยาลัย |
| **4. การตัดสินใจ**  ผู้ปฏิบัติงานสามารถตัดสินใจเบื้องต้น หรือปฏิบัติงานตามคำแนะนำจากผู้ปฏิบัติงานที่มีประสบการณ์สูงกว่า หรือผู้บังคับบัญชา ภายใต้กฎหมาย ข้อบังคับ และแนวทางปฏิบัติต่าง ๆ ตามขอบเขตหน้าที่ที่ได้รับมอบหมาย เพื่อให้เกิดผลสัมฤทธิ์ | **4. การตัดสินใจ**  มีอิสระในการปฏิบัติงาน/แก้ไขปัญหา/ตัดสินใจได้อย่างอิสระภายใต้ขอบเขตที่ได้รับการมอบหมาย โดยใช้ความรู้ความสามารถทักษะ ประสบการณ์ในการเลือกวิธีการ เครื่องมือในการปฏิบัติงาน เพื่อบรรลุผลสัมฤทธิ์ของงาน | **4. การตัดสินใจ**  4.1 สามารถตัดสินใจได้อย่างอิสระตามยุทธศาสตร์ที่ส่วนงาน หรือมหาวิทยาลัยกำหนด  4.2 มีอิสระในการเสนอแนวทางเพื่อปรับเปลี่ยน/แก้ไขปัญหาเฉพาะหน้าที่ยุ่งยากซับซ้อนมาก มีส่วนร่วมในการช่วยผู้บริหารตัดสินใจ หรือให้ข้อมูลภายใต้สถานการณ์ที่เปลี่ยนแปลง |